Klokken 15.29 modtog Beredskabet i Rebild en melding om et færdselsuheld med én fastklemt. Uheldet skete på Hæsumvej nord for Skørping. - En bil væltede rundt på siden, siger vagtchef Mogens Hougesen ved Nordjyllands Politi. Den kvindelige bilist kom hurtigt fri af bilen. Hun er ikke kommet alvorligt til skade. Klokken 16.28 var den gal igen, da Beredskabet i Aalborg blev kaldt ud til et solouheld mellem Egense og Dokkedal - igen med en bil, der var rullet rundt og en person meldt fastklemt. Heldigvis kom chaufføren af denne bil heller ikke alvorligt til skade. Nordjyllands Politi opfordrer folk til at køre pænt på de glatte veje.

Referat:
To solouheld mandag eftermiddag. Ingen er kommet alvorligt til skade.